ปชป.ระบุรัฐบาลปรับราคาจำนำข้าวตันละ 15000 ทำเพื่อการเมืองล้วนๆ
พรรคประชาธิปัตย์ตั้งคำถามถึงรัฐบาล 8 ข้อ กรณีคณะกรรมการนโยบายข้าวฯ ปรับราคาจำนำข้าวจาก 12000 บาท กลับไปเป็น 15000 บาท พร้อมถามหามาตรการป้องกันทุจริตกรณีที่คณะกรรมการนโยบายข้าวแห่งชาติหรือ ก.ข.ช.มีมติคงราคารับจำนำข้าว 15.000 บาทถึงวันที่ 15 เดือนกันยายน 2556 นั้น ล่าสุด รายงานว่า วันนี้ (2 ก.ค.) ที่พรรคประชาธิปัตย์ (ปชป.) นายชวนนท์ อินทรโกมาลย์สุต โฆษก ปชป. แถลงถึงกรณีที่คณะกรรมการนโยบายข้าวแห่งชาติ (กขช.) มีมติปรับราคารับจำนำข้าว จากตันละ 12000 บาท เป็นตันละ 15000 บาท ว่าถือเป็นการทำเพื่อการเมืองล้วนๆ ขอตั้งคำถามไปยังรัฐบาล 8 ข้อ1.หากรัฐบาลยืนยันว่าสภาวะการคลังสามารถรับจำนำข้าวเปลือกได้ถึงวันที่ 15 กันยายน พ.ศ.2556 แล้วจะประกาศลดราคารับจำนำข้าวลงมา 12000 บาท ทำไม2.น.ส.ยิ่งลักษณ์ ชินวัตร นายกรัฐมนตรี พูดเองว่าการลดราคาลงมาที่ตันละ 12000 บาท เป็นเพราะต้องการรักษาสมดุลทางการคลัง เพื่อให้สอดคล้องต้นทุนการผลิต และราคาตลาดโลก อยากถามว่า ปัจจัยต่างๆ ที่นายกฯอ้างมานั้น วันนี้มีอะไรเปลี่ยนแปลงบ้าง3.จริงหรือไม่ที่ในการประชุม กขช. ฝ่ายข้าราชการประจำให้ยืนราคารับจำนำอยู่ที่ตันละ 12000 บาท เพราะรู้ว่าไม่มีเงินพอที่จะดำเนินการได้ แต่มีแรงกดดันจาก 2 รองนายกรัฐมนตรีที่ดูแลถือเป็นแรงกดดันจากฝ่ายการเมือง ให้ปรับราคารับจำนำกลับไปที่ตันละ 15000 บาท4.โครงการรับจำนำข้าว ในราคาตันละ 15000 บาท อาจทำให้กรอบวงเงินที่อนุมัติเบื้องต้น 1.5 แสนล้านบาท ปีนี้อาจปิดบัญชีไม่ได้ และไม่มีเงินเพียงพอในการดำเนินโครงการ รัฐบาลมีแนวทางแก้ไขอย่างไร5.การที่นายยรรยง พวงราช รัฐมนตรีช่วยว่าการกระทรวงพาณิชย์ ระบุว่าจะระบายข้าวได้ดีขึ้น ตั้งเป้าการระบายไว้ที่ 7.2 หมื่นล้านบาท ในช่วง 6 เดือนหลังนั้น มีเพียงประเทศจีนประเทศเดียวที่มีสัญญาซื้อขายข้าวกับไทย ขณะที่ประเทศอื่นๆ อยู่ระหว่างการเจรจา ทั้งประเทศอินโดนีเซีย มาเลเซีย ฟิลิปปินส์ โตโก และอิหร่าน ฉะนั้นสมมติฐานที่อ้างว่าจะขายข้าวได้นั้น เป็นเพียงการตั้งความหวังและมองโลกในแง่ดีเกินไป6.รายงานของ กขช. ยืนยันว่าสต๊อกข้าวในไทย มีสูงกว่า 20 ล้านตัน ชี้ให้เห็นว่าข้าวทั้งหมดยังไม่มีการระบายออกไปตามที่กล่าวอ้าง จึงเป็นสาเหตุที่ว่าทำไมรัฐบาลถังแตก และไม่มีเงินเพียงพอในการทำนโยบาย7.นายกิตติรัตน์ ณ ระนอง รองนายกรัฐมนตรี และรัฐมนตรีว่าการกระทรวงการคลัง ระบุการรับจำนำข้าวจะมีความยืดหยุ่นได้นั้น ถือว่าสร้างความสับสนให้กับชาวนา และผู้ค้าข้าวทั้งในและนอกประเทศ จะสร้างความเสียหายต่อตลาดข้าวไทยในอนาคต8.จะมีมาตรการป้องกันการทุจริตอย่างไร ถ้าหากรัฐบาลไม่สามารถชี้แจงได้ คงปฏิเสธคำกล่าวหาว่าพวกท่านมีส่วนเกี่ยวข้องกับการทุจริตไม่ได้โดยก่อนหน้านี้เมื่อวันที่ 19 มิ.ย. ที่ผ่านมา นายอภิสิทธิ์ เวชชาชีวะ หัวหน้าพรรคประชาธิปัตย์ ให้สัมภาษณ์ทางโทรศัพท์ในรายการ 101 องศาข่าว ช่วง ตรงไปตรงมากับอภิสิทธิ์ เวชชาชีวะ โดยตอนหนึ่งนายอภิสิทธิ์กล่าวแสดงความไม่เห็นด้วย กรณีที่รัฐบาลจะลดราคาการจำนำข้าวจาก 15000 บาท เหลือ 12000 บาท โดยยืนยันว่าการจำนำข้าวเป็นวิธีการช่วยเกษตรกรที่ไม่คุ้มค่า และเสนอให้ใช้การประกันรายได้แทนโดยหลักการคือเอาเงินไปให้ชาวนาเต็ม โดยไม่ต้องยุ่งการซื้อขาย ฝ่ายค้านไม่เคยเรียกร้องให้ลดเหลือ 12000 ครับ ฝ่ายค้านบอกว่า คุณไปบริหารโครงการยังไงก็ได้ อย่าให้ 100 บาท ไปถึงชาวนา 50 บาท อย่างที่เป็นมา ที่มาของภาพประกอบ: เว็บไซต์พรรคประชาธิปัตย์
พรรคประชาธิปัตย์ตั้งคำถามถึงรัฐบาล 8 ข้อ กรณีคณะกรรมการนโยบายข้าวฯ ปรับราคาจำนำข้าวจาก 12000 บาท กลับไปเป็น 15000 บาท พร้อมถามหามาตรการป้องกันทุจริต กรณีที่คณะกรรมการนโยบายข้าวแห่งชาติหรือ
จำนำข้าว,ชาวนา,นโยบายจำนำข้าว,พรรคประชาธิปัตย์